JEGYZŐKÖNYVI  KIVONAT
a képviselő-testület 2010. április 20-ai nyílt üléséről

H A T Á R O Z A T
172/2010.(IV.20.) Ökt. h.
A képviselő-testület egyetért az ügyrendi bizottság módosító javaslatával és 2010. április 20-ai ülésén napirendre tűzi:
Napirend:
1.)	Szociális ügyekben keletkezett fellebbezések
(Ötv. alapján zárt ülésen tárgyalandó)
2.)	Budapest Főváros XIX. kerület Kispest Önkormányzata képviselő-testületének
…/2010.( …) rendelete az Önkormányzat 2009. évi zárszámadásáról
3.)	Budapest Főváros XIX. kerület Kispest Önkormányzat Képviselő-testületének
…/2010.(     ) rendelete a kerületi polgárok szociális és gyermekvédelmi ellátásról szóló módosított 20/2008. (VI.20.) rendelet módosításáról és kiegészítéséről
4.)	Budapest Főváros XIX. ker. Kispest Önkormányzat képviselő-testületének
…./2010. (   ) rendelete a piacokról és vásárokról szóló többször módosított 16/1998.(IV.24.) rendeletének módosításáról és kiegészítéséről
5.)	Beszámoló a BRFK XIX. kerületi Rendőrkapitányság 2009. évi tevékenységéről
6.)	Beszámoló a Dél-pesti Tűzoltási és Mentési Parancsnokság 2009. évi munkájáról
7.)	Nem lakás céljára szolgáló helyiségek bérleti díjának emelése
8.)	Bp. XIX. ker. Kisfaludy u. 56. sz. alatti magánbölcsőde kérelme
9.)	Bp. XIX. ker. Üllői út 250. kedvezményes bérbevételi ajánlata
10.)	Média Menedzser Kft. Budapest XIX. ker. Fő u. 22. (Vigadó) bérleti díj tartozás részletekben történő megfizetése
11.)	Puskás Ferenc Alapítvány támogatása
12.)	Egyházi funkciót szolgáló kispesti épületek felújításának a támogatására benyújtott pályázatok elbírálása
13.)	Bp. XIX. ker. Temesvár köz 2-12. sz. melletti közterület használat szerződései
14.)	Polgármesteri Hivatalt érintő 2009. évi ellenőrzési jelentés (SALDO Zrt.)
15.)	Önkormányzat intézményeit érintő 2009. évi ellenőrzési jelentés 
16.)	Kispest Városfejlesztési és Üzemeltetési Kft. 2009. évi beszámolója
17.)	Kispest Városfejlesztési és Üzemeltetési Kft. 2010. évi üzleti terve
18.)	A Kispest Közbiztonságáért Alapítvány 2009. évi közhasznú jelentése
19.)	A Kispesti Egészségügyi Intézet beszámolója a 2009. évi működéséről
20.)	ÁNTSZ Budapest XVIII-XIX. kerületi Intézetének 2009. évi jelentése
21.)	Beszámoló a „Mondj nemet!” Drog-prevenciós program 2009. évi munkájáról
22.)	Oktatási intézményvezetők beszámolója  
23.)	Pályázati elszámolás elfogadása 
24.)	Tájékoztató a két testületi ülés között történt fontosabb eseményekről
25.)	Jelentés lejárt határidejű határozatok végrehajtásáról
26.)	Képviselői kérdések
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A napirend 1. pontja zárt ülés keretében került megtárgyalásra.

A NAPIREND MÁSODIK PONTJA
Budapest Főváros XIX. kerület Kispest Önkormányzata képviselő-testületének …/2010.(     ) rendelete az Önkormányzat 2009. évi zárszámadásáról

10/2010. R E N D E L E T 
A képviselő-testület megalkotja a Budapest Főváros XIX. ker. Kispest Önkormányzat képviselő-testületének 10/2010.(     ) rendeletét az Önkormányzat 2009. évi zárszámadásáról.
(A testület a rendeletet 17 szavazattal, 3 ellenszavazattal, 4 tartózkodás mellett elfogadta.)

A NAPIREND HARMADIK PONTJA
Budapest Főváros XIX. kerület Kispest Önkormányzat Képviselő-testületének …/2010.(     ) rendelete a kerületi polgárok szociális és gyermekvédelmi ellátásáról szóló módosított 20/2008. (VI.20.) rendelet módosításáról és kiegészítéséről

H A T Á R O Z A T
196/2010.(IV.20.) Ökt. h.
A képviselő-testület Mihály András képviselő arra vonatkozó javaslatát, hogy a rendelet-tervezet 8. § (3) bekezdése kerüljön kiegészítésre „e.) víz- és csatornadíj elmaradás” és „f.) elektromosáram-díj elmaradás” pontokkal, 9 szavazattal, 9 ellenszavazattal, 7 tartózkodás mellett elvetette.

11/2010. R E N D E L E T 
A képviselő-testület megalkotja a Budapest Főváros XIX. ker. Kispest Önkormányzat képviselő-testületének 11/2010.(     ) rendeletét a kerületi polgárok szociális és gyermekvédelmi ellátásáról szóló módosított 20/2008. (VI.20.) rendelet módosításáról és kiegészítéséről.
(A testület a rendeletet 20 szavazattal, 0 ellenszavazattal, 5 tartózkodás mellett elfogadta.)

A NAPIREND NEGYEDIK PONTJA
Budapest Főváros XIX. ker. Kispest Önkormányzat képviselő-testületének …./2010. (    ) rendelete a piacokról és vásárokról szóló többször módosított 16/1998.(IV.24.) rendeletének módosításáról és kiegészítéséről

12/2010. R E N D E L E T 
A képviselő-testület megalkotja a Budapest Főváros XIX. ker. Kispest Önkormányzat képviselő-testületének 12/2010.(     ) rendeletét a piacokról és vásárokról szóló többször módosított 16/1998.(IV.24.) rendeletének módosításáról és kiegészítéséről.
(A testület a rendeletet 22 szavazattal, 0 ellenszavazattal, 3 tartózkodás mellett elfogadta.)

A NAPIREND ÖTÖDIK PONTJA
Beszámoló a BRFK XIX. kerületi Rendőrkapitányság 2009. évi tevékenységéről

H A T Á R O Z A T
197/2010.(IV.20.) Ökt. h.
A képviselő-testület a BRFK  XIX. kerületi Rendőrkapitányság 2009. évi tevékenységéről szóló beszámolóját elfogadja.
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A NAPIREND HATODIK PONTJA
Beszámoló a Dél-pesti Tűzoltási és Mentési Parancsnokság 2009. évi munkájáról

H A T Á R O Z A T
198/2010.(IV.20.) Ökt. h.
A képviselő-testület a Dél-pesti Tűzoltási és Mentési Parancsnokság 2009. évi tevékenységéről szóló tájékoztatóját elfogadja.
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A NAPIREND HETEDIK PONTJA
Nem lakás céljára szolgáló helyiségek bérleti díjának emelése

H A T Á R O Z A T
199/2010.(IV.20.) Ökt. h.
A képviselő-testület úgy dönt, hogy a nem lakás céljára szolgáló helyiségek bérleti díját 2010. július 1-jétől 2011. június 30-ig terjedő időszakra 4,2 %-kal megemeli.
(A testület a határozatot 20 szavazattal, 0 ellenszavazattal, 2 tartózkodás mellett elfogadta.)

A NAPIREND NYOLCADIK PONTJA
Bp. XIX. ker. Kisfaludy u. 56. sz. alatti magánbölcsőde kérelme

H A T Á R O Z A T
200/2010.(IV.20.) Ökt. h.
A képviselő-testület felhatalmazza a polgármestert, hogy a Budapest, XIX., Kisfaludy u. 56. sz. alatti helyiségcsoportra (235 m2 épület + udvar 422 m2 terület) a Wekerlei Gyermekekért Alapítvánnyal kössön 2021. június 19-ig szóló bérleti szerződést azzal, hogy a bérlemény tetőterét a bérlő átalakítja és bővíti, mely az önkormányzat tulajdonába kerül. Az alapítvány az építési költséget 12 év alatt lakja le oly formában, hogy a tetőtérben kialakított bővítményre nem fizet bérleti díjat.
Határidő:	2010. április 30.
Felelős:	polgármester
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND KILENCEDIK PONTJA
Bp. XIX. ker. Üllői út 250. kedvezményes bérbevételi ajánlata

H A T Á R O Z A T
201/2010.(IV.20.) Ökt. h.
A képviselő-testület egyetért a Tulajdonosi Bizottság javaslatával, hogy a Mursa és Társa Kft. részére kedvezményesen 100 000 Ft + ÁFA bérleti díjért, 781 250 Ft óvadék megfizetése mellett öt év határozott időtartamra adja bérbe a Budapest, XIX., Üllői út 250. sz. alatti 106 m2 alapterületű nem lakás céljára szolgáló helyiséget melegkonyhás vendéglátó-ipari üzlet nyitására.
(A testület a határozatot 19 szavazattal, 0 ellenszavazattal, 5 tartózkodás mellett elfogadta.)

A NAPIREND TIZEDIK PONTJA
Média Menedzser Kft. Budapest XIX. ker. Fő u. 22. (Vigadó) bérleti díj tartozás részletekben történő megfizetése

H A T Á R O Z A T
202/2010.(IV.20.) Ökt. h.
A képviselő-testület hozzájárul ahhoz, hogy a volt bérlő, a Média Menedzser Kft. a Budapest, XIX., Fő utca 22. sz. alatti (Vigadó) bérleti díj hátralékát 7 913 925 Ft-ot 3 hónap alatt, egyenlő részletekben – 2010. április 30-ig 2 637 975 Ft-ot, 2010. május 31-ig 2 637 975 Ft-ot, valamint 2010. június 30-ig 2 637 975 Ft-ot – fizethesse meg.
(A testület a határozatot 25 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENEGYEDIK PONTJA
Puskás Ferenc Alapítvány támogatása

H A T Á R O Z A T
203/2010.(IV.20.) Ökt. h.
A képviselő-testület egyetért azzal, hogy a Puskás Ferenc Alapítvány 400 E Ft összegű, vissza nem térítendő támogatásban részesüljön. Egyben felkéri a polgármestert, hogy a támogatás feltételeiről szóló megállapodást az Alapítvánnyal megkösse.
Határidő:	2010. április 30.
Felelős:	polgármester
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENKETTEDIK PONTJA
Egyházi funkciót szolgáló kispesti épületek felújításának a támogatására benyújtott pályázatok elbírálása

H A T Á R O Z A T
204/2010.(IV.20.) Ökt. h.
A képviselő-testület az egyházi funkciót szolgáló épületek, ingatlanok felújításának támogatását célzó pályázati keret bizottsági határozatok (49-57/2010/01.14. TKB) szerinti elosztásával egyetért. Egyben felhatalmazza a polgármestert, hogy a támogatás feltételeit rögzítő megállapodást az érintett egyházi közösségekkel megkösse.
Határidő:	a megállapodások megkötésére: 
2010. május 15.
Felelős:	polgármester
(A testület a határozatot 23 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHARMADIK PONTJA
Bp. XIX. ker. Temesvár köz 2-12. sz. melletti közterület használat szerződései

H A T Á R O Z A T
205/2010.(IV.20.) Ökt. h.
A képviselő-testület egyetért Tóth Tibor képviselő módosító javaslatával, és Budapest, XIX., Temesvár köz 2-12. sz. melletti közterület használati szerződéseit újabb öt évre megköti úgy, hogy
−	Balogh István és neje a Budapest, XIX., Temesvár köz 2. sz. alatti területhasználó az általa díjmentesen gondozott 133 m2 területen felüli 323 m2 terület használatáért a gondozáson felül 50 Ft/m2/hó összeget fizessen,
−	Koppány Etele a Budapest, XIX., Temesvár köz 6. sz. melletti 51+57 m2 közterület gondozása és ápolása ellenében díjmentesen használhassa,
−	Kabai Ottó a Budapest, XIX., Temesvár köz 8. sz. melletti 34 m2 közterületet gondozása és az ápolása ellenében díjmentesen használhassa,
−	Eszményi József a Budapest, XIX., Temesvár köz 10. sz. melletti 22 m2 közterületet gondozása és az ápolása ellenében díjmentesen használhassa,
−	Tomaj Dénes a Budapest, XIX., Temesvár köz 12. sz. alatti területhasználó az általa díjmentesen gondozott 27 m2 területen felül  108 m2 területért a gondozásán felül 50 Ft/m2/hó összeget fizessen.
(A testület a határozatot 23 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENNEGYEDIK PONTJA
Polgármesteri Hivatalt érintő 2009. évi ellenőrzési jelentés (SALDO Zrt.)

H A T Á R O Z A T
206/2010.(IV.20.) Ökt. h.
A képviselő-testület a Polgármesteri Hivatalt érintő 2009. évi belső ellenőrzési jelentést elfogadja.
(A testület a határozatot 23 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENÖTÖDIK PONTJA
Önkormányzat intézményeit érintő 2009. évi ellenőrzési jelentés 

H A T Á R O Z A T
207/2010.(IV.20.) Ökt. h.
A képviselő-testület az önkormányzat intézményeit érintő 2009. évi belső ellenőrzési jelentést elfogadja.
(A testület a határozatot 23 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHATODIK PONTJA
Kispest Városfejlesztési és Üzemeltetési Kft. 2009. évi beszámolója

H A T Á R O Z A T
208/2010.(IV.20.) Ökt. h.
A képviselő-testület elfogadja a Kispest Városfejlesztési és Üzemeltetési Kft. 2009. évi beszámolóját.
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENHETEDIK PONTJA
Kispest Városfejlesztési és Üzemeltetési Kft. 2010. évi üzleti terve

H A T Á R O Z A T
209/2010.(IV.20.) Ökt. h.
A képviselő-testület elfogadja a Kispest Városfejlesztési és Üzemeltetési Kft. 2010. évi üzleti tervét.
(A testület a határozatot 22 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENNYOLCADIK PONTJA
A Kispest Közbiztonságáért Alapítvány 2009. évi közhasznú jelentése

H A T Á R O Z A T
210/2010.(IV.20.) Ökt. h.
A képviselő-testület a Kispest Közbiztonságáért Alapítvány 2009. évi közhasznú jelentését elfogadja.
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

A NAPIREND TIZENKILENCEDIK PONTJA
A Kispesti Egészségügyi Intézet beszámolója a 2009. évi működéséről

H A T Á R O Z A T
211/2010.(IV.20.) Ökt. h.
A képviselő-testület elfogadja a Kispesti Egészségügyi Intézet 2009. évi működéséről szóló jelentését.
(A testület a határozatot 21 szavazattal, 0 ellenszavazattal, 0 tartózkodás mellett elfogadta.)

A NAPIREND HUSZADIK PONTJA
ÁNTSZ Budapest XVIII-XIX. kerületi Intézetének 2009. évi jelentése

H A T Á R O Z A T
212/2010.(IV.20.) Ökt. h.
A képviselő-testület az ÁNTSZ Budapest XVIII-XIX. kerületi Intézetének 2009. évi munkájáról szóló összefoglaló jelentését elfogadja.
(A testület a határozatot 23 szavazattal, 0 ellenszavazattal, 0 tartózkodás mellett elfogadta.)

A NAPIREND HUSZONEGYEDIK PONTJA
Beszámoló a „Mondj nemet!” Drog-prevenciós program 2009. évi munkájáról

H A T Á R O Z A T
213/2010.(IV.20.) Ökt. h.
A képviselő-testület elfogadja a KMO „Mondj nemet!” drog-prevenciós programjának 2009. évi tevékenységéről szóló beszámolót.
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A NAPIREND HUSZONKETTEDIK PONTJA
Oktatási intézményvezetők beszámolója  

H A T Á R O Z A T
214/2010.(IV.20.) Ökt. h.
A képviselő-testület az oktatási-nevelési intézményvezetők 5 éves beszámolóinak elfogadásáról szóló tájékoztatót elfogadja.
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A NAPIREND HUSZONHARMADIK PONTJA
Pályázati elszámolás elfogadása 

H A T Á R O Z A T
215/2010.(IV.20.) Ökt. h.
A képviselő-testület a kispesti öntevékeny lakossági szervezetek működésének támogatására kiírt pályázat 2009. évre jóváhagyott költségvetési előirányzatából a DIXI Részképességzavarban Szenvedő Gyermekekért Alapítvány részére kifizetett 80 000 Ft összegű támogatás pályázati elszámolását elfogadja.
(A testület a határozatot 24 szavazattal, 0 ellenszavazattal, 0 tartózkodás mellett elfogadta.)

A NAPIREND HUSZONNEGYEDIK PONTJA
Tájékoztató a két testületi ülés között történt fontosabb eseményekről

H A T Á R O Z A T
216/2010.(IV.20.) Ökt. h.
A képviselő-testület a két testületi ülés között történt fontosabb eseményekről szóló tájékoztatót tudomásul veszi.
(A testület a határozatot 17 szavazattal, 1 ellenszavazattal, 4 tartózkodás mellett elfogadta.)

A NAPIREND HUSZONÖTÖDIK PONTJA
Jelentés lejárt határidejű határozatok végrehajtásáról

H A T Á R O Z A T
217/2010.(IV.20.) Ökt. h.
A képviselő-testület az 57/2010.(II.16.), 58/2010.(II.16.), 143/2010.(III.16.) és a 147/2010.(III.16.) és Ökt. számú határozatok végrehajtásáról szóló jelentést elfogadta.
(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
218/2010.(IV.20.) Ökt. h.
A képviselő-testület a 227/2009.(IV.21.) Ökt. számú határozatról szóló közbenső jelentést elfogadja.
(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
219/2010.(IV.20.) Ökt. h.
A képviselő-testület az 577/2009.(X.20.) Ökt. számú határozat határidejét 2010. december 31-ig meghosszabbítja.
(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
220/2010.(IV.20.) Ökt. h.
A képviselő-testület a 60/2010.(II.16.), 73/2010.(II.16.) és a 148/2010.(II.16.) Ökt. számú határozatok határidejét 2010. április 30-áig meghosszabbítja.
(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

H A T Á R O Z A T
221/2010.(IV.20.) Ökt. h.
A képviselő-testület a 62/2010.(II.16.), 63/2010.(II.16.), 64/2010.(II.16.), 65/2010.(II.16.) és a 66/2010.(II.16.) Ökt. számú határozatok határidejét 2010. május 15-ig meghosszabbítja.
(A testület a határozatot 22 szavazattal, 0 ellenszavazattal, 1 tartózkodás mellett elfogadta.)

A NAPIREND HUSZONHATODIK PONTJA
Képviselői kérdések

kmf.

 Gajda Péter			dr. Istvánfi Sándor
                                       polgármester				jegyző